Správa Komisie Rade a Európskemu parlamentu o vývoji Schengenského informačného systému druhej generácie (SIS II) - Správa o pokroku za obdobie január 2009 – jún 2009 /* KOM/2009/0555 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 22.10.2009 KOM(2009) 555 v konečnom znení SPRÁVA KOMISIE RADE A EURÓPSKEMU PARLAMENTU O VÝVOJI SCHENGENSKÉHO INFORMAČNÉHO SYSTÉMU DRUHEJ GENERÁCIE (SIS II) Správa o pokroku za obdobie január 2009 – jún 2009 OBSAH 1. Úvod 3 2. Stav projektu 3 2.1. Pokrok zaznamenaný počas vykazovaného obdobia 3 2.1.1. Prehľad 3 2.1.2. Prípravy na prechod na nový systém 4 2.1.2.1. Právne nástroje upravujúce prechod na nový systém 4 2.1.2.2. Špecifikácia prevodníka 4 2.1.3. Sieť SIS II 4 2.1.4. Kontrola stavu bezpečnosti SIS II 5 2.1.5. Testovanie centrálneho SIS II 5 2.1.5.1 Oprava vírusov a následné testovanie 5 2.1.5.2 Obdobie analýz a opráv 5 2.1.6. Preskúmanie štruktúry 6 2.1.7. Prevádzkové riadenie 7 3. Riadenie 7 3.1. Finančné dôsledky 7 3.2. Riadenie programu 8 3.2.1. Rada pre globálne riadenie programu 8 3.2.2. Výbor SISVIS (SIS II) 8 3.2.3. Plánovanie a koordinácia na vnútroštátnej úrovni 9 3.2.4. Rada 9 4. Priority na obdobie, ktoré sa bude vykazovať v budúcej správe 9 4.1. Prístup globálneho riadenia programu 9 4.2. Testovanie 10 4.2.1. Prvý medzník 10 4.2.2. Vytváranie prístupu globálneho testovania 10 4.2.3. Prípravy na globálne testovanie 10 4.3. Vývoj v súvislosti s prechodom na nový systém 10 4.4. Bezpečnosť a ochrana údajov 10 5. Záver 11 1. ÚVOD V tejto správe o pokroku sa opisujú práce, ktoré Komisia realizovala v prvom polroku 2009 a ktoré sa týkajú vývoja Schengenského informačného systému druhej generácie (SIS II) a prechodu zo systému SIS 1+ na SIS II. Táto správa sa predkladá Rade a Európskemu parlamentu v súlade s článkom 18 nariadenia Rady (ES) č. 1104/2008 a s nariadením Rady 2008/839/SVV o prechode zo Schengenského informačného systému (SIS 1+) na Schengenský informačný systém druhej generácie (SIS II). Táto správa je zároveň správou o stave testovania. 2. Stav projektu 2.1. Pokrok zaznamenaný počas vykazovaného obdobia 2.1.1. Prehľad Analýzy a opravy systému SIS II prebiehali v období od januára do apríla 2009. Spúšťacím mechanizmom tohto postupu bola skutočnosť, že hlavný zmluvný partner v oblasti vývoja neprešiel v decembri 2008 prevádzkovou skúškou systémov (OST). V období analýz a opráv sa vyriešilo veľa identifikovaných problémov a vírusov. Zároveň sa vykonalo hĺbkové hodnotenie technickej štruktúry. Riešenia sa buď navrhli alebo implementovali, avšak zopár otázok zostáva naďalej nevyriešených. V rámci Rady sa ako pohotovostný plán súbežne preskúmalo alternatívne technické riešenie vývoja SIS II založené na SIS 1+, známe ako „SIS 1+ obnova a vývoj“ (SIS 1+ RE). V dňoch 26. – 27. februára Rada po konzultácii s príslušnými orgánmi a v úzkej spolupráci s osobitnou skupinou pre SIS II požiadala predsedníctvo a Komisiu, aby čo najskôr, ale najneskôr v máji, predložili správu obsahujúcu hĺbkové hodnotenie a porovnanie oboch scenárov. V závere správy[1] sa uvádzalo, že súčasný aj alternatívny projekt SIS I+ RE sú za určitých podmienok technicky uskutočniteľné a majú potenciál dosiahnuť ciele systému SIS II stanovené v právnom rámci, ktorým sa riadi jeho zriadenie, prevádzka a využitie. Na základe tejto správy dospela Rada v dňoch 4. – 5. júna k záveru, že vývoj systému SIS II bude pokračovať v súlade so súčasným programom SIS II a že SIS 1+ RE sa zachová ako pohotovostný plán počas obdobia, ktoré je potrebné na zálohovanie projektu. Rada zároveň súhlasila s dvoma medzníkmi programu. Ich cieľom je preukázať stabilitu, spoľahlivosť a výkonnosť centrálneho systému SIS II a riadne fungovanie kľúčových funkcií, napr. konzistentnosti údajov a spoľahlivého prenosu správ, a to v následnosti na významné fázy vývoja programu SIS II. Súvisiace testy sa začnú realizovať hneď, ako sa Komisia a členské štáty vyjadria, že sú pripravené, a jednotka technickej podpory v Štrasburgu (C.SIS) potvrdí, že testovacie nástroje SIS 1+ sú spôsobilé na fungovanie a pripravené. Prvý medzník je naplánovaný po skúškach výkonnosti systému vo štvrtom štvrťroku 2009. Druhý medzník sa uskutoční po implementácii prevádzkového testovania centrálneho systému, a to najskôr v lete roku 2010. Alternatívne riešenie sa zachová ako pohotovostný plán až do času, kým sa nezrealizuje testovanie stanovené v medzníkoch. 2.1.2. Prípravy na prechod na nový systém 2.1.2.1. Právne nástroje upravujúce prechod na nový systém Dňa 24. októbra 2008 Rada prijala právne nástroje, ktorými sa riadi prechod zo systému SIS I+ na SIS II – nariadenie Rady (ES) č. 1104/2008[2] a rozhodnutie Rady 2008/839/SVV o prechode zo Schengenského informačného systému (SIS 1+) na Schengenský informačný systém druhej generácie (SIS II)[3] („migračné nástroje“). Obidva právne nástroje predpokladajú prechod na SIS II do 30. septembra 2009. Tento dátum je možné oddialiť prostredníctvom komitologických rozhodnutí. Platnosť migračných nástrojov však za všetkých okolností uplynie najneskôr 30. júna 2010. Vzhľadom na čas potrebný na vyriešenie zostávajúcich problémov a potrebu upraviť plán so zreteľom na medzníky, nie je pôvodný dátum na prechod zo systému SIS I+ na SIS II ani dátum, kedy uplynie platnosť právnych nástrojov, reálny. Rada preto požiadala Komisiu, aby čo najskôr, ale najneskôr v októbri 2009, predložila primerané legislatívne návrhy na zmenu a doplnenie migračných nástrojov. 2.1.2.2. Špecifikácia prevodníka Semináre venované prechodu na SIS II, na ktorých sa zúčastňovali zástupcovia členských štátov a hlavného zmluvného partnera v oblasti vývoja, sa pravidelne konali každý mesiac. Náplňou týchto seminárov bolo vymedzenie požiadaviek a špecifikácií, ktoré súvisia s prevodníkom, ako aj s postupmi prechodu na systém SIS II. Prevodník je technický prostriedok, ktorý počas prechodu zabezpečuje stálu a spoľahlivú komunikáciu medzi centrálnym systémom SIS 1+ a centrálnym systémom SIS II. V úzkej spolupráci s odborníkmi z členských štátov Komisia vypracovala požiadavky na prevodník SIS II, pričom hlavný zmluvný partner pre vývoj pokračuje v prácach na jeho vývoji. 2.1.3. Sieť SIS II Program SIS II zahŕňa vytvorenie rozsiahlej komunikačnej siete, ktorá spĺňa požiadavky na dostupnosť, bezpečnosť, územné pokrytie a úroveň služieb a umožňuje komunikáciu medzi vnútroštátnymi systémami a centrálnym systémom[4]. Komisia plne vykonáva článok 16 nariadenia (ES) č. 1987/2006 a rozhodnutie Rady 2007/533/SVV, pokiaľ ide o prvky siete SIS II, za ktoré Komisia zodpovedá. Sieť SIS II bola vybudovaná za pomoci rámcovej zmluvy sTESTA (ENTR 2006 024). Dohľad na sieťou SIS II sa vykonáva v servisnom operačnom stredisku (SoC) konzorcia Orange Business Services/HP v Bratislave. Sieť SIS II implementuje požiadavky a záruky na bezpečnosť vrátane technických a procesných záruk s cieľom zabezpečiť dôvernosť údajov SIS, ktoré sa budú v rámci siete SIS II vymieňať. Túto implementáciu Komisia pravidelne kontroluje prostredníctvom auditov. Členské štáty identifikovali problémy týkajúce sa štruktúry siete SIS II a servisného operačného centra, ktoré je potrebné zlepšiť. Stretnutie s odborníkmi členských štátov sa konalo 20. apríla s cieľom prediskutovať už dostupné a existujúce bezpečnostné opatrenia týkajúce sa prístupu k údajom, ako aj otázok, ktoré je nevyhnutné ďalej prešetriť. Komisia požiadala svojho zmluvného partnera v oblasti kvality, aby preskúmal možnosti na zmiernenie týchto rizík pomocou koncového bezpečnostného hľadiska. Zároveň sa pracuje na riešení iných otázok, na ktoré poukázali členské štáty, aby sa pre sieť SIS II zabezpečila vysoká úroveň bezpečnosti. Európsky dozorný úradník pre ochranu údajov skontroluje, či riadiaci orgán vykonáva činnosti spracúvania osobných údajov v súlade s právnymi nástrojmi. Vnútroštátne dozorné orgány nezávisle monitorujú zákonnosť spracúvania osobných údajov SIS II na svojom území a ich prenos z daného územia, ako aj výmenu a ďalšie spracúvanie doplňujúcich informácií. Európsky dozorný úradník pre ochranu údajov predložil svoje zistenia týkajúce sa bezpečnosti siete SIS II na stretnutí výboru SISVIS dňa 12. mája. 2.1.4. Kontrola stavu bezpečnosti SIS II Kontrola stavu bezpečnosti SIS II sa uskutočnila na centrálnom pracovisku SIS II v Štrasburgu v marci 2009. Zmluvný partner Komisie v oblasti zabezpečenia kvality bezpečnosti zhodnotil súčasnú implementáciu bezpečnostných záruk uvedených v bezpečnostnom pláne pre toto štádium programu. V správe o kontrole stavu bezpečnosti je uvedených niekoľko odporúčaní. Komisia ich prioritizovala a s hlavným zmluvným partnerom v oblasti vývoja vypracúva harmonogram implementácie relevantných odporúčaní. Touto implementáciou sa zabezpečí súlad centrálneho systému SIS II s bezpečnostným plánom pred ukončením vývoja. Na účely potvrdenia správnej implementácie odporúčaní, ktorými sa na začiatku prechodu zabezpečí optimálna úroveň prevádzkovej bezpečnosti, sa uskutoční dodatočná kontrola stavu bezpečnosti. 2.1.5. Testovanie centrálneho SIS II 2.1.5.1 Oprava vírusov a následné testovanie Pred januárom 2009 bol zoznam nevyriešených vírusov nad prijateľnou hranicou. Prostredníctvom softvérovej verzie sa v marci docielila oprava väčšiny vírusov. Väčšinu malého počtu zvyšných vírusov centrálneho systému SIS II sa podarilo vyriešiť prostredníctvom novšej softvérovej verzii nainštalovanej a testovanej v máji. 2.1.5.2 Obdobie analýz a opráv Cieľom tohto obdobia bolo dosiahnuť významný pokrok vo všetkých otázkach, napr. v oprave vírusov, prípadne v jasnej identifikácii časových a finančných prostriedkov potrebných na finalizáciu celého programu v prípade, že nedošlo k oprave vírusov na vnútroštátnej alebo centrálnej úrovni. Tento postup poskytol Komisii odhad časových a finančných prostriedkov potrebných na ukončenie projektu. Príslušné informácie boli zahrnuté v dokumente, ktorý Komisia pripravila s cieľom porovnať technické riešenia na základe kritérií stanovených Komisiou a Radou. Toto štádium sa zameriavalo na mechanizmy a postupy, ktorými sa riadi komunikácia a konzistentnosť medzi centrálnymi a vnútroštátnymi orgánmi systému SIS II, ako aj výkonnosť a odolnosť riešenia SIS II. V rámci neho sa riešili tieto otázky: - Uistenie sa, že správy medzi vnútroštátnymi a centrálnymi orgánmi SIS II sa vymieňajú správne. Záverom skúšok bolo, že správy medzi centrálnymi a vnútroštátnymi orgánmi systému SIS II sa vymieňajú konzistentne. - Konzistentnosť údajov vo veľkom objeme údajov s cieľom potvrdiť, že systém je schopný zvládnuť kompletný postup konzistentnosti údajov. Konzistentnosť údajov je zabezpečená prostredníctvom komplexného súboru kontrolných a porovnávacích mechanizmov. Táto funkcia sa komplexne preverila pomocou zvýšeného počtu upozornení a spolupráce s členskými štátmi s rozličnými vnútroštátnymi technickými riešeniami. - Zvládnutie prenosu správ. Príslušné testy preukázali, že centrálny systém SIS II riadne zvláda manipuláciu s údajmi, ich prenosom a notifikáciou. Požadovaná rýchlosť sa však nedosahuje. Hlavný zmluvný partner v oblasti vývoja vyvinul niekoľko zlepšení, ktoré boli zahrnuté do novej softvérovej verzie. S cieľom odstrániť obtiažnosť v tejto oblasti hlavný zmluvný partner v oblasti vývoja navrhol rôzne možnosti implementácie prenosového mechanizmu, ktoré boli vyvinuté na účely overenia správnosti a testované dvoma členskými štátmi. - Meranie výkonnosti systému v rôznych podmienkach. Hlavný zmluvný partner v oblasti vývoja poskytol návrh na zlepšenie realizácie vyhľadávania s cieľom zabezpečiť, aby sa vyhľadávanie v oblasti hraničnej a policajnej kontroly uskutočnilo za menej ako sekundu. Bol vyvinutý prototyp, ktorý sa testoval v júni a júli. - Odolnosť systému. Testy poukázali na pokrok v tomto smere. Rôzne intenzívne testovacie postupy a hĺbková analýza uskutočnené v období analýz a opráv viedli k vyriešeniu veľkého počtu problémov a vírusov. Pokiaľ ide o zvyšné otázky, zdrojová príčina sa identifikovala, pričom riešenie sa buď navrhlo alebo implementovalo. 2.1.6. Preskúmanie štruktúry V období od marca do apríla 2009 realizoval špecializovaný IT konzultant komplexné preskúmanie štruktúry. Pri tejto príležitosti odborníci SIS II dosiahli konsenzus, pokiaľ ide o neprítomnosť závažných nedostatkov štruktúry SIS II. Štruktúra spĺňa požiadavky systému SIS II. Hardvér ma riadnu veľkosť a je dimenzovateľný, aby sa zabezpečil rast systému za hranicu, s ktorou sa v súčasnosti počíta. Pokiaľ ide o štruktúru a implementáciu, bolo navrhnutých niekoľko odporúčaní, ktoré by zlepšili určité aspekty systému, ako napr. výkonnosť, softvérovú dimenzovateľnosť a ľahkú údržbu. Štruktúra obchodnej správy sa zdá byť komplikovaná a mohla by byť zjednodušená. 2.1.7. Prevádzkové riadenie Počas vykazovaného obdobia sa uskutočnili rokovania s Francúzskom, na ktorých boli prediskutované činnosti, ktoré je potrebné realizovať v rámci prípravy na uvedenie systému do prevádzky a takisto aj otázka ľudských zdrojov, ktoré je potrebné vyčleniť a odborne pripraviť na účely spoločného riadenia SIS II, vízového informačného systému (VIS) a systému biometrickej identifikácie (BMS). Zmeny a doplnenia existujúcich zmlúv boli podpísané v marci 2009. Prijatí zamestnanci začali absolvovať technické školenia v súlade s plánom. Momentálne sa pripravuje prechodný plán praktických školení. Dňa 24. júna Komisia prijala návrh legislatívneho balíka na zriadenie agentúry pre dlhodobé riadenie rozsiahlych systémov IT v oblasti spravodlivosti, slobody a bezpečnosti. 3. RIADENIE 3.1. Finančné dôsledky Celkové viazané rozpočtové prostriedky vynaložené Komisiou na program SIS II v súčasnosti predstavujú približne 72,4 milióna EUR. Príslušné zmluvy zahŕňajú štúdie uskutočniteľnosti, vývoj samotného centrálneho systému SIS II, podporu a zabezpečenie kvality, sieť SIS II, prípravu prevádzkového riadenia v Štrasburgu, bezpečnosť, biometrickú prípravu a komunikáciu. Z tejto sumy sa do konca júna 2009 minulo približne 41 miliónov EUR. Hlavnými výdavkovými položkami boli vývoj (22,4 milióna EUR), sieť (10,4 milióna EUR) a podpora a zabezpečenie kvality ( 4,6 milióna EUR). Plnenie rozpočtu | od roku 2002 do júna 2009 | od januára do júna 2009 | VRP | PRP | VRP | PRP | Vývoj | 35 927 151 | 22 448 261 | 0 | 2 792 193 | Podpora a zabezpečenie kvality | 7 660 448 | 4 655 401 | 1 092 950 | 45 934 | Sieť | 21 301 901 | 10 368 609 | 1 699 871 | 3 327 614 | Príprava prevádzkového riadenia | 4 946 845 | 2 482 463 | 1 204 233 | 676 570 | Bezpečnosť | 869 275 | 119 020 | 52 668 | 0 | Štúdie | 919 831 | 895 095 | 0 | 227 559 | Iné | 834 483 | 96 525 | 786 236 | 71 639 | SPOLU: | 72 459 934 | 41 065 374 | 4 835 958 | 7 141 509 | V období, ktoré sa vykazuje v rámci tejto správy, - bolo vyplatených približne 7,1 milióna EUR, a to najmä na sieť (3,3 milióna EUR) a na mesačné opakujúce sa náklady; - sa zaviazalo približne 4,8 miliónov EUR (t. j. 12 % celkových viazaných rozpočtových prostriedkov vyčlenených pre činnosti SIS II vo všeobecnom rozpočte na rok 2009). Tento údaj, ktorý je nižší ako sa predpokladalo, je dôsledkom skutočnosti, že objednávka nových služieb a produktov sa oddialila, pokým sa nevyriešili technické problémy zistené počas vývoja a nevypracovali nové usmernenia Rady pre program. Komisia napríklad obmedzila predĺženie zmluvy o sieti na september 2009 namiesto konca roka. Zaviazanie zvyšnej sumy sa očakáva po letných prázdninách. 3.2. Riadenie programu Program SIS II dosiahol fázu vývoja a testovania, ktorá si vyžaduje zvýšenú účasť členských štátov. Preto sa od januára 2009 zaviedol prístup globálneho riadenia programu SIS II, ktorý Rada uznala na svojom zasadnutí 26. – 27. februára. V dňoch 4. – 5. júna Rada vyzvala Komisiu, aby vychádzala zo svojich skúseností a poznatkov, ktoré do toho času získala pri implementácii tejto riadiacej štruktúry, a ďalej ju rozvinula. Tieto zmeny v riadení by sa mohli začleniť do návrhov na zmenu a doplnenie právnych nástrojov, ktorými sa riadi prechod zo systému SIS I+ na systém SIS II. 3.2.1. Rada pre globálne riadenie pro gramu Rada pre globálne riadenie programu (GPMB) bola zriadená Komisiou s cieľom zabezpečiť posilnené riadenie a koordináciu programu SIS II a súvisiacich činností vrátane zabezpečenia konzistentnosti medzi vývojom centrálneho systému a vnútroštátnych systémov. V súlade s príslušnými právne vymedzenými právomocami Rada zoskupuje zamestnancov Komisie, predsedníctvo, odborníkov z členských štátov v rámci osobitnej skupiny pre SIS II, ako aj projektových manažérov hlavného zmluvného partnera v oblasti vývoja a odborníkov na vysokej úrovni zmluvného partnera pre podporu a zabezpečenie kvality. Rada GPMB sa vo vykazovanom období stretla 21-krát a veľmi pozitívnym spôsobom prispela k riadeniu programu, pričom zabezpečila aj zvýšenú účasť členských štátov. 3.2.2. Výbor SISVIS (SIS II) Komisii pri vývoji SIS II pomáha výbor SISVIS II. V období od januára do júna 2009 sa uskutočnilo sedem stretnutí výboru SIS II týkajúcich sa otázok SIS II. Výbor tvoria zástupcovia členských štátov a predsedá mu zástupca Komisie. Krajiny pridružené k Schengenskému dohovoru sú prizvané k účasti na stretnutiach výboru v súlade s príslušnými dohodami o pridružení. Na tieto stretnutia sú ako tretie strany pozvaní aj Europol a Eurojust, a to v súlade s článkami 41 a 42 rozhodnutia Rady 2007/533/SVV. Okrem pravidelných stretnutí výboru SISVIS sa organizujú aj stretnutia pracovných skupín výboru. Na týchto stretnutiach sa zúčastňujú odborníci z členských štátov, ktorí diskutujú o konkrétnych technických otázkach. Tieto stretnutia sa zvyčajne zameriavajú na otázky vyplývajúce z konkrétnych cieľov programu. - Poradná skupina pre skúšky (TAG) poskytuje výboru SISVIS II stanoviská k otázkam týkajúcim sa organizácie, implementácie a interpretácie skúšok. Táto skupina sa vo vykazovanom období stretla 21-krát. - Rada pre riadenie zmien (CMB) poskytuje poradenstvo v oblasti klasifikácie, kvalifikácie a potenciálneho vplyvu opravy nahlásených problémov. Táto pracovná skupina, ktorá podáva správy aj výboru SISVIS, sa počas vykazovaného obdobia stretla šesťkrát. - Po tom, ako pracovná skupina pre prechod predložila svoje závery, sa uskutočnilo niekoľko seminárov venovaných otázke prechodu na SIS II, na ktorých sa výboru SISVIS poskytli rady a pokračovalo sa v činnosti zameranej na túto mimoriadne dôležitú problematiku. 3.2.3. Plánovanie a koordinácia na vnútroštátnej úrovni V rámci výboru SISVIS je vytvorená pracovná skupina pozostávajúca z projektových manažérov z členských štátov a z radov užívateľov na vnútroštátnej úrovni. Účelom stretnutí tejto skupiny je riešenie otázok súvisiacich s podrobným plánovaním, rizikami a činnosťami na centrálnej, ako aj na vnútroštátnej úrovni programu. Počas tohto vykazovaného obdobia sa skupina stretla šesťkrát. Členské štáty a užívatelia boli prostredníctvom osobitnej skupiny pre SIS II požiadaní, aby na stretnutiach pracovnej skupiny vnútroštátnych projektových manažérov predkladali mesačné správy, a to v záujme poskytnutia podrobných a aktuálnych informácií o stave vývoja. 3.2.4. Rada Komisia sa zúčastňuje stretnutí pracovných skupín Rady a každého zasadnutia Rady ministrov zodpovedných za Schengenský informačný systém, na ktorých predkladá ústne správy o pokroku dosiahnutom v rámci programu SIS II a súvisiacich rizikách. Informácie o stave programu SIS II boli podané aj na všetkých stretnutiach výboru zriadeného podľa článku 36 Zmluvy o EÚ. 4. Priority na obdobie, ktoré sa bude vykazovať v budúcej správe 4.1. Prístup globálneho riadenia programu V záveroch Rady zo 4. - 5. júna bola Komisia vyzvaná, aby „predložila a bezodkladne implementovala posilnenú štruktúru a prístup riadenia IT pre program SIS II, vychádzajúc zo skúseností a poznatkov získaných z prístupu globálneho riadenia programu SIS II stanoveného v záveroch Rady z 26. – 27. februára 2009, ktoré: - zabezpečia najvyššiu mieru transparentnosti, informovanosti a vyššiu účasť členských štátov s cieľom čo najlepšie plniť potreby programu v jeho súčasnej fáze vývoja a testovania, čo vyžaduje väčšiu mieru zapojenia členských štátov, - spĺňajú požiadavky riadenia veľkých projektov v oblasti IT a odzrkadľujú spoločnú vôľu všetkých členských štátov dodať nový impulz programu, pričom dodržiavajú súlad s právnymi nástrojmi SIS II, keďže to Rada považuje za kľúčový prvok programu, - na tento účel rozsiahlejším spôsobom zapája GPMB do celkovej štruktúry riadenia“. 4.2. Testovanie 4.2.1. Prvý medzník Skúšky prvého medzníka sú naplánované na štvrtý štvrťrok 2009. S prípravnými prácami sa už začalo. S cieľom splniť podmienky stanovené v záveroch Rady zo 4. - 5. júna 2009 bude testovanie prvého medzníka zahŕňať osem členských štátov, z ktorých tri budú rezervné. 4.2.2. Vytváranie prístupu globálneho testovania Výsledky testov uskutočňovaných od apríla 2008 poukázali na niektoré nedostatky súčasného plánu testovania. Konkrétne boli niektoré problémy, ktoré súviseli s pochopením špecifikácií systému, odhalené až vo veľmi pokročilej fáze, keď už boli systémy spolu prepojené. V záujme riešenia tohto problému Komisia v spolupráci s odborníkmi z členských štátov a z radov užívateľov zostaví nový plán testovania, a to vychádzajúc z prístupu globálneho testovania, čím by sa zabezpečilo úplné zapojenie členských štátov a užívateľov. To je v priamom súlade so želaným novým prístupom k riadeniu programu ako celku. Táto skupina zodpovedná za globálne testovanie by mala pôsobiť priamo v centrálnom pracovisku v Štrasburgu, aby sa uľahčila komunikácia medzi testovacími expertmi Komisie, členských štátov a užívateľov a zmluvnými partnermi, ako aj s budúcimi prevádzkovateľmi SIS II, ktorí sa v súčasnosti odborne pripravujú v C.SIS. Očakáva sa, že takýto globálny prístup posilní relevantnosť testovania a zrýchli jeho fázy. 4.2.3. Prípravy na globálne testovanie Cieľom globálneho testovania je preukázať, že centrálny systém SIS II, komunikačná infraštruktúra a interakcia medzi centrálnym systémom a vnútroštátnymi systémami (N.SIS II) funguje v súlade s technickými a funkčnými požiadavkami stanovenými v právnych nástrojoch upravujúcich problematiku SIS II. Týmto testovaním sa takisto preukáže, že centrálny systém SIS II, komunikačná infraštruktúra a interakcia medzi centrálnym systémom a vnútroštátnymi systémami (N.SIS II) sú schopné fungovať tak, aby spĺňali aj požiadavky nesúvisiace s funkčnosťou, akými sú napríklad odolnosť, dostupnosť a výkonnosť. V súčasnosti prebiehajú diskusie na technickej úrovni o tom, ako čo najlepšie posúdiť výsledky skúšok. 4.3. Vývoj v súvislosti s prechodom na nový systém Vývoj prevodníka pre prechod na nový systém bude pokračovať aj v období, ktoré sa bude vykazovať v budúcej správe. Počas tohto obdobia by sa mali začať aj niektoré testovacie činnosti. 4.4. Bezpečnosť a ochrana údajov Pracovníci sekretariátu európskeho dozorného úradníka pre ochranu údajov (EDPS) a útvarov Komisie sa pravidelne stretávajú na dvojstranných stretnutiach, na ktorých sa diskutuje o otázkach súvisiacich so SIS II. 5. Záver Rôzne intenzívne testovacie postupy a hĺbková analýza uskutočnené v období analýz a opráv viedli k vyriešeniu veľkého počtu problémov a vírusov. Niekoľko otázok zostáva však naďalej nevyriešených. Okrem toho hĺbkové hodnotenie štruktúry realizované v období od marca do apríla 2009 preukázalo, že štruktúra a celková koncepcia systému SIS II boli v poriadku, pričom je možné ich ďalej zlepšovať. V záveroch Rady SVV zo 4. – 5. júna sa uvádzajú pokyny pre budúce smerovanie programu SIS II, pričom sa vyslovuje podpora pokračovať v súčasnom technickom riešení SIS II. Zároveň sa v ňom stanovujú technické medzníky na testovanie tohto riešenia vo fázach, pričom v zálohe sa prezieravo zachová aj pohotovostný plán. V úzkej spolupráci so švédskym predsedníctvom Komisia plánuje predložiť novú štruktúru riadenia programu na optimálnej kolaboračnej úrovni s cieľom odzrkadliť štádium, ktoré projekt dosiahol. Tento vývoj umožní odborníkom z členských štátov, aby boli ešte väčšmi previazaní s riadením programu SIS II. Preto sa zaviedli potrebné prvky, ktorým sa dodá programu SIS II nový impulz. Program SIS II však bude naďalej veľkou výzvou, ktorá nevylučuje významné riziká. V tomto ohľade bude skúška prvého medzníka plánovaná na štvrtý štvrťrok 2009 rozhodujúcim krokom na otestovanie životaschopnosti technického riešenia vo vývoji. Príloha I Stretnutia výboru SISVIS (SIS II) a pracovných skupín a) Stretnutia uskutočnené vo vykazovanom období JANUÁR 2009 | 19 | Stretnutie projektových manažérov na vnútroštátnej úrovni | 20 | Výbor SISVIS (technické aspekty SIS II) | 14 | Rada pre riadenie zmien | 6, 12 | Rada pre globálne riadenie programu SIS II | 15, 22,29 | Poradná skupina pre skúšky | 13 | Projektoví manažéri SIS II/Manažéri zodpovední za testovanie | 14 | Seminár venovaný otázke prechodu na nový systém | 15 | Rada pre riadenie projektu | FEBRUÁR 2009 | 2, 10, 16, 24 | Rada pre globálne riadenie programu SIS II | 25 | Stretnutie projektových manažérov na vnútroštátnej úrovni | 18 | Rada pre riadenie projektu / Seminár venovaný otázke prechodu na nový systém | 26 | Výbor SISVIS (technické aspekty SIS II) | 20 | Výbor SISVIS (SIRENE) | 18 | Rada pre riadenie zmien | 5, 12, 19, 27 | Poradná skupina pre skúšky | MAREC 2009 | 3, 9, 17, 23 31 | Rada pre globálne riadenie programu SIS II | 23 | Stretnutie projektových manažérov na vnútroštátnej úrovni | 24 | Výbor SISVIS (technické aspekty SIS II) | 26 | Seminár venovaný otázke prechodu na nový systém / Rada pre riadenie projektu | 5, 12, 19, 26 | Poradná skupina pre skúšky | 12 | Preskúmanie bielej knihy / kódexu a štruktúry | 4 | Koordinácia testovania | 13 | Globálny plán | APRÍL 2009 | 7, 21, 27 | Rada pre globálne riadenie programu SIS II | 22 | Stretnutie projektových manažérov na vnútroštátnej úrovni/ Výbor SISVIS (SIS II technické aspekty) | 21 | Rada pre riadenie zmien / Seminár o technických otázkach | 2, 8, 16, 23, 30 | Poradná skupina pre skúšky | 24 | Seminár o preskúmaní štruktúry | MÁJ 2009 | 6, 12, 19, 26 | Rada pre globálne riadenie programu SIS II | 12, 27 | Výbor SISVIS (technické aspekty SIS II) | 27 | Stretnutie projektových manažérov na vnútroštátnej úrovni | 7, 14, 21, 28 | Poradná skupina pre skúšky | 13 | Seminár venovaný otázke prechodu na nový systém | 13, 26 | Rada pre riadenie zmien | JÚN 2009 | 2, 9, | Rada pre globálne riadenie programu SIS II | 10 | Rada pre riadenie zmien | Seminár venovaný otázke prechodu na nový systém | 23 | Stretnutie projektových manažérov na vnútroštátnej úrovni | 26 | Výbor SISVIS (SIRENE) | 4, 11, 18, 25 | Poradná skupina pre skúšky | b) Stretnutia plánované v nadchádzajúcom vykazovacom období JÚL 2009 | 7, 14, 28 | Rada pre globálne riadenie programu SIS II | 18 | Rada pre riadenie zmien | Seminár venovaný otázke prechodu na nový systém | 20 | Výbor SISVIS (SIRENE) | 15 | Stretnutie projektových manažérov na vnútroštátnej úrovni | 14 | Výbor SISVIS (technické aspekty SIS II) | 2, 9, 16, 23, 30 | Poradná skupina pre skúšky | SEPTEMBER 2009 | 1, 8, 15, 22, 29 | Rada pre globálne riadenie programu SIS II | Rada pre riadenie zmien | Seminár venovaný otázke prechodu na nový systém | 15 | Stretnutie projektových manažérov na vnútroštátnej úrovni | 16 | Výbor SISVIS (technické aspekty SIS II) | 3, 10, 17, 24 | Poradná skupina pre skúšky | OKTÓBER 2009 | 6, 13, 20, 27 | Stretnutie projektových manažérov na vnútroštátnej úrovni | 21 | Výbor SISVIS (technické aspekty SIS II) | Rada pre riadenie zmien | Seminár venovaný otázke prechodu na nový systém | 1, 8, 15, 22, 29 | Poradná skupina pre skúšky | 6, 13, 20, 27 | Rada pre globálne riadenie programu SIS II | NOVEMBER 2009 | 3, 10, 17, 24 | Rada pre globálne riadenie programu SIS II | 24 | Stretnutie projektových manažérov na vnútroštátnej úrovni | 25 | Výbor SISVIS (technické aspekty SIS II) | Seminár venovaný otázke prechodu na nový systém | Rada pre riadenie zmien | 5, 12, 19, 26 | Poradná skupina pre skúšky | DECEMBER 2009 | 1, 8, 15, 22 | Rada pre globálne riadenie programu SIS II | 15 | Stretnutie projektových manažérov na vnútroštátnej úrovni | 16 | Výbor SISVIS (technické aspekty SIS II) | Seminár venovaný otázke prechodu na nový systém | Rada pre riadenie zmien | 3, 10, 17 | Poradná skupina pre skúšky | [1] Správa o ďalšom smerovaní SIS II. [2] Ú. v. EÚ L 299, 8.11.2008, s. 1. [3] Ú. v. EÚ L 299, 8.11.2008, s. 43. [4] Musia byť zavŕšené opatrenia, ktoré sú nevyhnutné pre používanie šifrovacej jednotky pre SIS II.